धनबाद छठ पूजा के दौरान आम महिलाएं नए वस्त्रों में भगवान भास्कर को अरग देने की परंपरा है. इसी को ध्यान में रखकर धनबाद के भाजपा विधायक राज सिन्हा ने गरीब छठ व्रत रखने वाली महिलाओं के बीच अपने पूरे विधानसभा में 5000 साड़ी वितरण किया. विधायक ने शनिवार को भूली श्रमिक नगरी में गरीब छठ व्रता महिलाओं को साड़ी अपने हाथों से वितरित कीं. विधायक राज सिन्हा ने बताया कि मैं हर वर्ष छठ में 5000 साड़ी गरीब छठ पर व्रत रखने वाली महिलाओं को देता हूं. मेरा मानना है कि यह विधानसभा क्षेत्र हमारा परिवार है. यहां के लोगों के हम दुख सुख में शरीक होते हैं. दीपावाली के समय उनके खुशियों में शरीक हुए और दीया बाती का वितरण किया. इसी तरह अभी गरीब छठ व्रता माता-बहनों को साड़ी के माध्यम से मदद की जाने की कोशिश की है. विधायक ने कहा कि घाटों पर साफ-सफाई को लेकर हम लगातार अधिकारियों से बात कर रहे हैं. जहां- जहां से लोग हमें सफाई के लिए संपर्क करते हैं उसका निदान किया जा रहा है.